
PëR MIRATIMIN E FONDIT TË SHPENZIMEVE, PËR VITIN 2008, PËR ENTIN RREGULLATOR TË TELEKOMUNIKACIONEVE
 
Në mbështetje të nenit 100 të Kushtetutës, të nenit 87 të ligjit nr.8618, datë 14.6.2000 “Për telekomunikacionet në Republikën e Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Miratimin e fondit të shpenzimeve, për vitin 2008, për Entin Rregullator të Telekomunikacioneve, në shumën 237 182 138 (dyqind e tridhjetë e shtatë milionë e njëqind e tetëdhjetë e dy mijë e njëqind e tridhjetë e tetë) lekë, të ndarë sipas zërave, të paraqitura në lidhjen 1, që i bashkëlidhet këtij vendimi.
 2. Ngarkohet Enti Rregullator i Telekomunikacioneve për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Sali Berisha


Lidhja 1

Struktura e fondit të shpenzimeve të entit rregullator të telekomunikacioneve për vitin 2007

	Nr.
	Emërtimi
	Lekë

	
	Shpenzime gjithsej:
	237 182 138

	1.
	Paga
	56 869 910

	2.
	Kontributi i sigurimeve shoqërore e shëndetësore
	9 618 228

	3.
	Materiale
	4 000 000

	4.
	Shërbime
	31 730 000

	5.
	Investime
	134 964 000



